Etter journaliststudier i Seattle flyttet Coryell til New York City i 1965 og ble Gábor Szabós etterfølger i Chico Hamilton Quintett. Året etter stiftet han det «psykedeliske» bandet The Free Spirits, som med Coryell og saksofonist/fløytist Jim Peppers komplekse soli ble forløpere for jazzrocken. Tre år senere slapp Coryell to soloalbum som blandet elementer fra jazz, klassisk og rock. Seint i 1969 spilte han inn , sammen med John McLaughlin. Dette er Coryells mest kjente album, og blir av enkelte regnet som begynnelsen på 1970-tallets fusion-jazz-bølge.